Тема: Арифметик урта

Класс: 5

Максат:

* арифметик урта төшенчәсе белән таныштыру; саннарның арифметик уртасын исәпләү күнекмәсе формалаштыру;
* математик сөйләм культурасын үстерү;
* пөхтәлек, сабырлык, ихтыяр көче сыйфатлары тәрбияләү.

Дәреснең тибы: яңа теманы өйрәнү.

Дәрес төре: мультимедияле дәрес.

Җиһазлау: дәреслек, тарату материаллары: тест биремнәре, мәсьәләләр язылган карточкалар, компьютер презентациясе.

**Дәрес барышы:**

* Оештыру моменты.

Укучылар белән исәнләшү, дежур рапортын тыңлау.

* Актуальләштерү.

-Дөрес һәм тиз исәпли белмәсәк безгә яңа теманы үзләштерү кыенга туры киләчәк. Ә менә нәкъ тә бүгенге дәрестә нәрсә өйрәнербез икән? Әйдәгез бергәләп телдән исәпләү башкарыйк. Гамәлләрне дөрес чишсәк бүгенге дәрес темасы килеп чыгачак:

|  |  |
| --- | --- |
| 7,3\*3= | Е |
| 12- 2,6= | И |
| 14\*0,1= | Р |
| 43,1:10= | У |
| 64,24\*10= | А |
| 60-0,9= | Ф |
| 4,13+3,87= | М |
| 6,45-6,4= | Т |
| 0,1\*0,1= | К |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 624,4 | 1,4 | 9,4 | 59,1 | 8 | 21,9 | 0,05 | 9,4 | 0.01 |
|  |  |  |  |  |  |  |  |  |

|  |  |  |  |
| --- | --- | --- | --- |
| 4,31 | 1,4 | 0,05 | 624,4 |
|  |  |  |  |

* Яңа тема.

**Мәсьәлә :** 5 нче сыйныф укучылары Алмаз, Инзилә, Ралинә һәм Зәринә походка барырга булганнар. Бераздан ял итеп алырга уйлаганнар. Алмазның 2, Инзиләнең 4, Ралинәнең 5 һәм Зәринәнең 1 алмасы булган. Алар аны бертигез итеп бүлеп ашаганнар. Һәркайсы ничә алма ашаган?

Ничек итеп исәплибез? (укучыларның фикерләре тыңлана.

2+4+5+1= 12 алма ( барлыгы)

12:4= 3 алма ( һәркайсына туры килә)

**Алгоритм:**

* Барлык саннарның суммасын табарга
* Кушылучыларның санын билгеләргә
* Сумманы кушылучылар санына бүләргә.

Билгеләмә: (дәреслек- 226 бит)

Берничә санның суммасын кушылучылар санына бүлүдән килеп чыккан өлешне бу саннарның **арифметик уртасы** дип атала.

* Билгеләмәне укып чыгыгыз
* Кулыгыз белән каплап үзегезгә әйтеп карагыз
* Бер-берегезгә сөйләп карагыз.

**Арифметик урта= (Саннарның суммасы): (кушылучылар саны)**

**№1** Дәреслек №1496

2 һәм 10 саннарының арифметик уртасын табыгыз. 2 һәм 10 саннарының арифметик уртасын координаталар нурында күрсәтегез. Нәтиҗә ясагыз.

2 дән 6 га кадәр ничә берәмлек кисемтә, 6 дан 10 га кадәр күпме?

(4 берәмлек кисемтә)

-Нинди нәтиҗә ясарга була?

(Арифметик уртаны күрсәтүче нокта, бу ике саннан да бертигез ераклыкта ята).

2014 нче ел математика елы дип игълан ителде. Яңа елның инде менә 4 нче аен башлап җибәрдек. Һәр ай нәрсә белән истә калды икән? Календарь битләрен кирегә ачып карыйк әле?

Январь- “Лыжня России”

**№2**

Чаңгычы беренче сәгатьтә 10,8 км, аннан соң 9,4 км, өченче сәгатендә 9,2 км шуган. Уртача ул бер сәгатькә күпме шуган?

**№3**

Февраль –Март - Олимпиада һәм параолимпиада ае- Фигуралы шуу.

“Маша һәм аю “ мультфильмы . Маша һәм аю фигуралы шуу буенча ярышта катнашканнар . Жюри аларга түбәндәге баллар билгели. Икесенең дә уртача баллын исәпләргә.

Маша: 5, 4, 6, 5, 5 5

Аю: 6, 6, 2, 4, 2 4

**№4**

Апрель – кошлар көне. ( музыка куела)



* Ныгыту.

Дәреслек- №1497 ( а,б ) – 227 бит

* Рефлексия.

Тест

1. 1,5 һәм 2,3 саннарының арифметик уртасы

**А) 1,9** Б) 3,8 В) 3

2. Беренче басудан 7800 ц, икенчесеннән 103000ц, өченче басудан

9200 ц ашлык җыеп алганнар. Уртача уңыш ничә ц тәшкил итәр?

А) 8900 Б) 10100 **В) 9100**

3. Вини-Пух 18 конфет, Пятачок 9, Куян 3 конфет ашаган.

Һәрберсенә уртача ничә конфет туры килә?

А) 12 Б) 5 **В) 10**

* Йомгаклау.

Арифметик урта таба белү тормышта кайда кирәк була дип уйлыйсыз ?

-Гаиләдә нәрсәне дә булса тигез итеп бүлү өчен. Спорт ярышларының, конкурсларның нәтиҗәләрен билгеләү өчен.

-ГИА эшләрендә дә очрый.

Өйгә эш.

1. Дәреслек №1524 ( 1в- а, 2в- б) – 230 бит
2. Иҗади бирем:

Уртача температураны исәпләргә яки Гаиләгезнең уртача яшен исәпләргә.

**Тарату материаллары.**

**К- №1**

-Дөрес һәм тиз исәпли белмәсәк безгә яңа теманы үзләштерү кыенга туры киләчәк. Ә менә нәкъ тә бүгенге дәрестә нәрсә өйрәнербез икән? Әйдәгез бергәләп телдән исәпләү башкарыйк. Гамәлләрне дөрес чишсәк бүгенге дәрес темасы килеп чыгачак:

|  |  |
| --- | --- |
| 7,3\*3= | Е |
| 12- 2,6= | И |
| 14\*0,1= | Р |
| 43,1:10= | У |
| 64,24\*10= | А |
| 60-0,9= | Ф |
| 4,13+3,87= | М |
| 6,45-6,4= | Т |
| 0,1\*0,1= | К |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 624,4 | 1,4 | 9,4 | 59,1 | 8 | 21,9 | 0,05 | 9,4 | 0.01 |
|  |  |  |  |  |  |  |  |  |

|  |  |  |  |
| --- | --- | --- | --- |
| 4,31 | 1,4 | 0,05 | 624,4 |
|  |  |  |  |

**Мәсьәлә :** 5 нче сыйныф укучылары Алмаз, Инзилә, Ралинә һәм Зәринә походка барырга булганнар. Бераздан ял итеп алырга уйлаганнар. Алмазның 2, Инзиләнең 4, Ралинәнең 5 һәм Зәринәнең 1 алмасы булган. Алар аны бертигез итеп бүлеп ашаганнар. Һәркайсы ничә алма ашаган?

Ничек итеп исәплибез?

**Алгоритм:**

* Барлык саннарның суммасын табарга
* Кушылучыларның санын билгеләргә
* Сумманы кушылучылар санына бүләргә.

**К- №1**

* Азрак юмор хисен, берникадәр тапкырлык һәм чеметем генә эррудицияне кушып түбәндәге парлардан да “арифметик урта” табып карыйк:

|  |  |
| --- | --- |
| **Рюкзак** һәм **сумка** |  |
| **Велосипед** һәм **мотоцикл** |  |
| **Пианино** һәм **баян** |  |
| **Холодильник** һәм **вентилятор** |  |
| **Алма** һәм **персик** |  |
| **Апельсин** һәм **лимон** |  |
| **Носки** һәм **оек** |  |
| **Трамвай** һәм **поезд** |  |

**Тест**

1. 1,5 һәм 2,3 саннарының арифметик уртасы ничәгә тигез?

А) 1,9 Б) 3,8 В) 3

2. Беренче басудан 7800 ц, икенчесеннән 103000ц, өченче басудан

9200 ц ашлык җыеп алганнар. Уртача уңыш ничә ц тәшкил итәр?

А) 8900 Б) 10100 В) 9100

3. Вини-Пух 18 конфет, Пятачок 9, Куян 3 конфет ашаган.

Һәрберсенә уртача ничә конфет туры килә?

А) 12 Б) 5 В) 10